Κατά τις πρώτες συνεδρίες ο στόχος του θεραπευτή είναι να πραγματοποιήσει μία πρώτη εκτίμηση. Επιχειρεί να κάνει πολλές ερωτήσεις στον θεραπευόμενο, προκειμένου να συγκεντρώσει όσο το δυνατόν περισσότερες πληροφορίες σχετικά με τα προβλήματα που αντιμετωπίζει, αλλά και τα πιθανά συνοδά συμπτώματα. Παίρνει πληροφορίες για το ιστορικό του θεραπευόμενου σχετικά με σημαντικούς άξονες της ζωής του και σκοπός είναι να γνωρίσει τον άνθρωπο που βρίσκεται εκεί, να αρχίσει να αποκτά μία άποψη για τον τρόπο που σκέφτεται για τα γεγονότα, αλλά και για το πως εδραιωθήκαν οι διάφορες προβληματικές καταστάσεις στη ζωή του. Έπειτα, συναποφασίζουν τους στόχους που θα θέσουν στη θεραπεία και τον τρόπο που θα δουλέψουν πάνω σε αυτούς.